اسهل كيكه بالنسبه الي ( دغبي الاعمي )
😑 هذا مثل مصلاوي عمتي هوايه تكوله
معناتها طريق الاعمى يعني اسهل منها ماكو غمضي وسوي الاكله واعتبر هاي الكيكه
كلش سهله وتقريبا مرتين بالاسبوع اسويها لان اطفالي يحبوها
وهاي المقادير :- ٢
كوب طحين ونص كوب كاكاو + كوب ونص سكر + ٤ بيض + وثلاث ارباع كوب
زيت + كوب حليب سائل + ٣ ملاعق كوب بيك باودر + ملعقه كوب فانيلا + رشه
هيل+ رشه ملح
طريقه العمل :- نخفق السكر والزيت والبيض الى ان يتجانس وبعدها نضيف المواد
الجافه بالتدريج مع الحليب السائل الى ان تتجانس وندهن قالب الكيك بالزيت وبعدها
نرش الطحين عليه ونضيف الخليط ونفتح الفرن على ١٨٠ درجه بس الجوه وتشوى
والف عافيه .. ريتا